Anlægsbevilling til sammenlægning af daginstitutioner i Hadsten 
Sagsfremstilling 
11.                 Anlægsbevilling til sammenlægning af daginstitutioner i Hadsten - Åbent 
  
  
SAGENS INDHOLD 
Byrådet skal i denne sag godkende et skitseforslag og give anlægsbevilling til anlægsarbejder i forbindelse med 
sammenlægning af daginstitutioner i Hadsten. Anlægsarbejderne dækker de tiltag, der ligger i forlængelse af 
pladsanalysen, og som yderligere er konkretiseret i projekt ”Fremtidens dagtilbud i Hadsten” fra august 2014. 
  
Byrådet besluttede i forbindelse med Budget 2015-18 at sammenlægge flere daginstitutioner i Hadsten. Samtidig 
afsatte Byrådet 8,3 mio. kr. i 2015 og 2016 til de bygningsmæssige tilpasninger og udvidelser, der måtte være 
nødvendige for at kunne gennemføre sammenlægninger af: 
  
· Skovbørnehaven (midlertidigt genhuset i en pavillon ved [adresse]) og [adresse] 
· Børnehaven Hovvej og Børnehuset [adresse] 
· Børnehuset Ellebo og [adresse] ved etablering af lokaler på [adresse] til Ny Ellebo Børnehave. 
  
Det nye dagtilbud på [adresse] indrettes som en funktionsopdelt børnehave med fire grupper med 
førskoletilbud samt to vuggestuegrupper.  
  
Teknik og Kultur, Børn og Skole og Birte Pedersen Arkitekter har udarbejdet vedhæftede skitseforslag for 
Hadsten Skole og Ny Ellebo Børnehave. Prisoverslaget for projektet er højere, end det beløb der fremgik af 
anlægsforslaget for projektet. Det skyldes, at projektet for ombygning af [adresse] er væsentligt ændret i forhold 
til anlægsforslaget: 
  
· Daginstitutionen indrettes i en anden fløj end oprindeligt foreslået. Forslaget imødekommer derved et ønske om at 
samle skolens indskolingsafdeling. 
· Børnehavefløjen orienterer sig mod børnehavenes legeplads, og ikke mod skolens store legeplads og 
undervisning. 
· Man undgår at flytte skolens specialklasse SFO. 
· I forbindelse med etablering af lokaler til Ny Ellebo Børnehave etableres også vuggestueafsnit. Dette udløser behov 
for krybberum til vuggestuen og gulvvarme i vuggestuen. 
· Der etableres vinduer i børnehøjde, hvilket sammen med flere andre elementer, ikke indgik i det oprindelige 
 
Teknik- og 
Miljøudvalget 
5. februar 2015 
Sagsnr. 710-2015-
2717 
Dok.nr. 710-2015-
11944 
Sagsbehandler 
DPABS 
  
Tidl. politisk behandling 
BY, 28.10.14, pkt. 174 
Forventet sagsgang 
BS-U, TM-U, ØK, BY 
Lovgrundlag 
  
forslag. 
· Selvom [adresse] genanvender inventar, er der behov for en ny indretning af undervisningslokalerne i 
indskolingen. Det er nødvendigt, idet lokalerne fremover skal indeholde både SFO og undervisning. 
· Samtidig med byggearbejderne udføres vedligeholdelsesarbejder, som ellers skulle udføres i de kommende år.  
· Projektet skaber bedre sammenhæng mellem børnehavens bygninger med stiforbindelse og legeområde.  
· Der etableres handicaprampe mellem bygningerne, som børnene også kan bruge til leg og cykling.  
· Projektet har ikke konsekvenser for Hadsten Lokalarkiv, der har lokaler og arkiv i kælderlokale på [adresse]. 
  
Udbuddet af anlægsarbejderne på [adresse] planlægges gennemført medio 2015, så byggeriet kan 
gennemføres i 2015 og primo 2016 med ibrugtagning 1. marts 2016. Anlægsarbejderne på [adresse] 
Vesterskovvej og [adresse] er igangsat, så sammenlægningerne kan effektueres til marts 2015, som 
besluttet i budgettet.  
  
VURDERING 
Det er Børn og Skoles vurdering, at etableringen af en børnehave i en mindre del af [adresse] 
bygningskompleks vil understøtte udviklingen af det gode samarbejde mellem dagtilbud og skole omkring 
førskoletilbuddet. Samtidig vil børnehaven drage fordel af nærhed til faglokaler, idrætshal m.v.  
 
Det er Teknik og Kulturs vurdering, at der på [adresse] opnås en fleksibel lokaleløsning med 
anvendelsesfællesskab imellem skole, SFO, førskole-SFO og børnehave. Dette er i tråd med intentionerne om en 
optimeret anvendelse af kommunens bygninger. Den ombyggede klassefløj fremstår med projektet som nyrenoveret.
  
ØKONOMI 
De bygningsmæssige tilpasninger medfører anlægsudgifter på i alt 10,1 mio. kr. fordelt med 5,8 mio. kr. i 2015 og 
4,3 mio. kr. i 2016. 
  
Udgifterne fordeles med: 
  
· 300.000 kr. til [adresse] Børnehuset Vesterskovvej  
· 250.000 kr. til [adresse] og Børnehuset Bavnehøj  
· 1.200.000 kr. til ny indretning af indskoling og SFO på [adresse] 
· 7.600.000 kr. til etablering af Ny Ellebo Børnehave 
· 750.000 kr. til vedligeholdelsesarbejder på [adresse] 
  
Til finansiering af projekterne er der i Budget 2015-18 afsat rådighedsbeløb på 4,0 mio. kr. i 2015 og 4,3 mio. kr. i 
2016 – i alt 8.3 mio. kr. Heraf kommer 5,6 mio. kr. fra den forsikringssum, som Favrskov Kommune har modtaget 
efter [adresse] brændte. Den resterende del af finansieringen af anlægsudgifterne kommer fra uforbrugte 
budgetbeløb i 2014 på i alt 1,8 mio. kr.: 
  
· 750.000 kr. vedrørende folkeskolereformen 
· 300.000 kr. fra løsøreforsikring på [adresse]· 750.000kr. fra genopretning af bygninger indenfor kvalitetsfonden til (fremrykkede) vedligeholdelsesarbejder på 
[adresse].  
  
De årlige driftsbesparelser er indarbejdet i budgettet med i alt 1,1 mio. kr., når sammenlægningerne af de tre 
daginstitutioner er fuldt implementeret.  
  
INDDRAGELSE 
Projektet er løbende drøftet med repræsentanter fra de involverede institutioner: 
  
· Institutions- og områdeledelse 
· MED-udvalg 
· Skolebestyrelse 
· Forældrebestyrelse 
· Arbejdsmiljørepræsentant. 
  
Projektet er tilpasset efter Hadsten Skoles og Ny Ellebo Børnehaves ønsker og behov, hvor dette har været muligt. 
Drøftelserne er endvidere udmøntet i planer for bygningsmæssige ændringer på [adresse] og [adresse] 
børnehaver. 
  
Projektet er præsenteret for Handicaprådet, der har haft mulighed for at kommentere de planlagte ombygninger på 
[adresse] og sammenhængende Ny Ellebo Børnehave. Handicaprådet tager i sit høringssvar forslaget til 
efterretning og tilkendegiver tilfredshed med, at specialklasse SFO ikke flyttes på grund af følgegener for eleverne.  
  
INDSTILLING 
Direktøren for Teknik og Kultur indstiller til Byrådet: 
  
1. At Byrådet godkender skitseforslag for etablering af lokaler til Ny Ellebo Børnehave på [adresse] og 
indretning af indskolingsafdeling på [adresse]. 
2. At Byrådet giver en anlægsbevilling på 10,1 mio. kr. til anlægsudgifter og 5,6 mio. kr. i anlægsindtægter i 
forbindelse med sammenlægning af daginstitutioner i Hadsten.  
3. At Byrådet finansierer anlægsudgifterne af de afsatte rådighedsbeløb på 4,0 mio. kr. i 2015 og 4,3 mio. kr. i 2016 
samt de uforbrugte budgetbeløb i 2014 på i alt 1,8 mio. kr. Anlægsindtægterne finansieres af de afsatte 
rådighedsbeløb på -4,0 mio. kr. i 2015 og -1,6 mio. kr. i 2016. 
  
BESLUTNING 
  
Bilag 
  
  
  
  
Teknik- og Miljøudvalget, 5. februar 2015: 
Fraværende: Ingen 
  
Indstilles godkendt, idet Teknik- og Miljøudvalget bemærker, at den foreslåede legepladssløsning medfører, at 
der ikke kan etableres en rampe til egnsarkivet. Derfor anbefaler Teknik- og Miljøudvalget, at der i forbindelse 
med Budget 2016-19 tages stilling til en evt. anden placering af egnsarkivet. 
Birte Pedersen, Ny Ellebo Børnehave og 
Hadsten Skole, Skitseforslag 26.1.2015 
710-2015-22041 
